ચર્ચામાં મુખ્ય વિષય એ હતો કે પાકિસ્તાન હવે વિશ્વ સમુદાયથી સાવ એકલું અટુલું પડી ચૂક્યું છે. અમેરિકાના મુદ્દે ચૌધરીએ જણાવ્યું હતું કે અમેરિકા સાથેના આપણા સંબંધોમાં સતત ઘટાડો થયો છે. તેનું કારણ એ છે કે અમેરિકાની માગણી છે કે હકાની સહિતના આતંકી નેટવર્ક સામે પાકિસ્તાન કાર્યવાહી કરે.ચૌધરીએ એવું પણ જણાવ્યું હતું કે એવી પણ માગણી છે કે પઠાણકોટ હુમલાની તપાસ પૂરી કરવામાં આવે અને જૈશ એ મહંમદ જેવાં આતંકી સંગઠનો સામે કાર્યવાહી કરવામાં આવે.